ช่อง 3 สุดพีค! คว้า 3 รางวัลยอดเยี่ยม ระดับเอเชีย ในงาน “ContentAsia Awards 2021”
ช่อง 3 สุดพีค! คว้า 3 รางวัลยอดเยี่ยม“ละคร-นักแสดงนำหญิง-เพลงประกอบ” ระดับเอเชีย ในงาน “ContentAsia Awards 2021”
ช่อง 3 สุดพีค! คว้า 3 รางวัลยอดเยี่ยม“ละคร-นักแสดงนำหญิง-เพลงประกอบ” ระดับเอเชีย ในงาน “ContentAsia Awards 2021”
28 ส.ค. 2564

ผู้สื่อข่าวรายงานว่า เมื่อวันศุกร์ที่ 27 สิงหาคม 2564 บริษัท บีอีซี เวิลด์ จำกัด (มหาชน) หรือ BEC ( ช่อง3) สุดพีค!! กับผลการประกาศรางวัล ContentAsia Awards 2021 ซึ่งจัดโดยนิตยสาร ContentAsia มอบรางวัลอันทรงเกียรติให้กับคอนเทนต์คุณภาพในเอเชียทั้งเบื้องหน้าและเบื้องหลัง โดยในปีนี้ช่อง 3 สุดปัง!! คว้าถึง 3 รางวัล ระดับเอเชีย ได้แก่
โดย“ละครยอดเยี่ยมสำหรับประเทศผู้ผลิต” Best Asian Drama Made for a Local Asian Market จากละครเรื่อง “มนต์รักหนองผักกะแยง” (To me, it’s simply you) ผลงานของบริษัท ดู เอ็นเตอร์เทนเมนท์ โดยผู้จัด “อ๊อฟ พงษ์พัฒน์ วชิรบรรจง” และ “บีบี เอกนรี” และตามาติด ๆ กับรางวัล
ด้าน“นักแสดงนำหญิงยอดเยี่ยม” Best Female Lead in a TV Programme ได้แก่ “คิมเบอร์ลี่ แอน โวลเทมัส” จากละครเรื่อง “สองเสน่หา” (The Unidentical Twins) ผลงานของบริษัท เมคเกอร์กรุ๊ป โดยผู้จัด “เจ็ท ณัฐพงศ์ เหมือนประสิทธิเวช” และอีกหนึ่งรางวัลจากผลงานเพลง
ส่วน“เพลงประกอบละครยอดเยี่ยม” Best Made-in-Asia Original Song for a TV Series / Programme or Movie ผลงานเพลง “ช่วยกลับมากวนหัวใจ” (Please come back to me) จากละคร “ตราบฟ้ามีตะวัน” ผลงานละครและเพลงละครจากค่าย โซนิกซ์ บูม  ของ 2 ผู้จัด “ชุดาภา จันทเขตต์” และ “ก้อง ปิยะ เศวตพิกุล” ร้องโดย “นนท์ ธนนท์” แต่งโดย “หนึ่ง ณรงค์วิทย์” เรียบเรียงโดย “เต็น ธีรภัค”
ทั้งนี้ช่อง 3 ได้รับถึง 3 รางวัลใหญ่จากผลงานที่ถูกเสนอชื่อเข้าชิงในรอบสุดท้าย 7 สาขารางวัล (8 ชิ้นงาน) ผ่านการถ่ายทอดสดทาง Facebook Contentasia เวลา 17.30 น. ตามเวลาประเทศไทย ต้องขอแสดงความยินดีและปรบมือให้กับความสำเร็จจากผลงานดี ๆ ของคนเบื้องหน้าและเบื้องหลังรวมถึงนักแสดงยอดเยี่ยมในปี 2021 ทุกคน ที่จนชนะใจกรรมการพิสูจน์ฝีมือสมศักดิ์ศรีบนเวที ContentAsia Awards 2021 อย่างสวยงาม